
Ministru kabineta sēdes protokollēmums

Informatīvais ziņojums "Informatīvais ziņojums "Spēkā esošo nodokļu atvieglojumu mērķi un sasnieguma rādītāji"."

· 1. Pieņemt zināšanai finanšu ministra iesniegto informatīvo ziņojumu.
· 2. Atbildīgajām institūcijām sadarbībā ar līdzatbildīgajām institūcijām saskaņā ar informatīva ziņojuma 3. pielikumu “Informācija, kas atbildīgajām ministrijām jāiesniedz, spēkā esošo nodokļu atvieglojumu, kuriem mērķis un sasnieguma rādītāji ir definējami, efektivitātes izvērtējumam” sagatavot un iesniegt līdz 2026. gada 16. februārim Finanšu ministrijai nepieciešamo informāciju efektivitātes izvērtējuma veikšanai par spēkā esošajiem nodokļu atvieglojumiem, kuriem mērķis un sasniedzamie rādītāji ir definējami.
· 3. Atbildīgajām institūcijām sadarbībā ar līdzatbildīgajām institūcijām, sagatavojot un iesniedzot Finanšu ministrijai šā protokollēmuma 2.punktā minēto informāciju, nodokļu atvieglojumus vērtēt sadalījumā pa grupām un apakšgrupām, kas pievienots informatīvā ziņojuma 2. pielikumā “Nodokļu atvieglojumu sadalījums grupās pēc to mērķa.”
· 4. Finanšu ministrijai līdz 2026. gada 30. decembrim iesniegt Ministru kabinetā informatīvo ziņojumu par spēkā esošo nodokļu atvieglojumu efektivitātes izvērtējumu, kurā ietverts mērķu sasniegšanas pakāpes novērtējums spēkā esošajiem nodokļu atvieglojumiem, kā arī atbilstoši ministriju sniegtajai informācijai iekļauts izvērtējums par kopējo pieejamo atbalstu konkrētam mērķim, grupai vai nozarei.

